als_Latn dik_Latn sag_Latn
Venus Williams është 34 vjeç, por vazhdon të luajë në nivele të larta dhe ta shijojë pjesëmarrjen në çdo turne. Tenistja amerikane ka siguruar një vend në çerek-finalet e turneut Miami Open, pasi mposhti ish-numrin 1 në botë, Caroline Wozniacki, me rezultatin 6-3, 7-6, të hënën. Kualifikimi për në çerek-finalet e një turneu ishte i pari për Venus që prej vitit 2012 dhe nëse arrin finalen, Venus me shumë mundësi do të ndeshet me motrën e saj.
Serena Williams, favorite e madhe e turneut amerikan, të cilin e ka fituar 7 herë në karrierë, kaloi në turin e shkuar kampionen e vitit 2006 Svetlana Kuznetsova, me rezultat 6-2, 6-3.
Ndërkaq, për meshkuj 5-herë kampioni i turneut Novak Djokovic arriti të kalonte pa probleme belgun Steve Darcis 6-0, 7-5 dhe në turin e ardhshëm do të përballet me Alexandr Dolgopolov.
Fitore arritën edhe dy favoritë të tjerë, numri 4 i turneut Kei Nishikori dhe numri 5 Milos Raonic, ndërkohë që është eliminuar papritur bullgari Grigor Dimitrov, i befasuar nga amerikani i vetëm i mbetur në garë, John Isner, numri 22 i turneut.
als_Latn als_Latn als_Latn als_Latn